ఉర్ఫీ జావేద్

ఉర్ఫీ జావేద్ (ఆంగ్లం: Uorfi Javed) (జననం 1997 అక్టోబరు 15) ఒక భారతీయ టెలివిజన్ నటి.

వ్యక్తిగత జీవితం 
ఉత్తరప్రదేశ్‌లోని లక్నోలో 1997 అక్టోబరు 15న ఉర్ఫీ జావేద్ జన్మించింది. ఆమె లక్నోలోనే  చదువు పూర్తి చేసింది. సిటీ మాంటిస్సోరి స్కూల్ నుండి పాఠశాల విద్యను అభ్యసించింది. అమిటీ యూనివర్సిటీ నుండి మాస్ కమ్యూనికేషన్‌లో డిగ్రీ పొందింది. 2017 నుంచి ఒక సంవత్సరం పాటు ఆమె మేరీ దుర్గా సహనటుడు పరాస్ కల్నావత్‌తో డేటింగ్ లో ఉంది. 2022లో న్యూమరాలజిస్ట్ సలహా మేరకు తన పేరు  ఉచ్ఛరణ మారకుండా స్పెల్లింగ్‌లో మార్పు చేసుకుంది.

కెరీర్ 
2016లో సోనీ టీవీ ప్రసారం చేసిన బడే భయ్యా కి దుల్హనియాలో అవనీ పంత్‌గా ఉర్ఫీ జావేద్ ఆలరించింది. ఆమె స్టార్ ప్లస్ లో 2016 నుండి 2017 వరకు చంద్ర నందినిలో ఛాయా పాత్ర పోషించింది. ఆ తర్వాత  స్టార్ ప్లస్ ప్రసారం చేసిన మేరీ దుర్గాలో ఆమె ఆర్తి పాత్ర పోషించింది. 2018లో ఆమె సబ్ టీవి సాత్ ఫెరో కి హేరా ఫెరీలో కామినీ జోషిగా, కలర్స్ టీవి బేపన్నాలో బెల్లా కపూర్‌గా, స్టార్ భారత్ జిజి మాలో పియాలీగా అలాగే &టీవి దయాన్‌లో నందినిగా నటించింది. 2020లో యే రిష్తా క్యా కెహ్లతా హైలో శివాని భాటియాగా ఆమె చేసింది. ఆ తర్వాత కసౌతి జిందగీ కేలో తనీషా చక్రవర్తిగా ఆమె నటించింది. ఆమె బిగ్ బాస్ OTT మొదటి సీజన్‌లో పోటీ పడింది. 2022లో కున్వార్‌తో కలిసి ఆమె ఒక మ్యూజిక్ వీడియోలో కనిపించింది.

ఫిల్మోగ్రఫీ

టెలివిజన్

వెబ్ సిరీస్

మూలాలు 

భారతీయ సినిమా నటీమణులు
హిందీ సినిమా నటీమణులు
భారతీయ టెలివిజన్ నటీమణులు
బిగ్ బాస్ హిందీ టీవీ సిరీస్ పోటీదారులు
1997 జననాలు